Public procurement notice: Contract Notice
Published: 2020-06-26
Buyer: Länsirannikon Koulutus Oy WinNova
Country: FI
Contract type: Services
Procedure: Open procedure
CPV classification: 85100000: Health services | 85147000
Submission deadline: 2020-08-17

Technical requirements: Hankinta käsittää lakisääteisen (työterveyshuoltolaki 1383/2001,12 §) työterveyshuollon sekä yleislääkäritasoisen, työterveyspainotteisen sairaanhoidon tuottamisen WinNovan henkilökunnalle palveluntarjoajan tiloissa.
Hankintatarve käsittää työterveyshuollon palvelut ja yleislääkäritasoiset tutkimukset ja erikseen sovittavat laboratorio- ja kuvantamispalvelut sekä erikoislääkärikonsultaatiot työterveyslääkärin lähetteellä.
Kaikki työterveyshuollon palvelut tulee voida tarjota Porissa ja Raumalla, lisäksi yleislääkäritasoisen, työterveyspainotteisen sairaanhoidon palvelut tulee voida tarjota Laitilassa. WinNova arvostaa mahdollisimman tasapuolista tavoitettavuutta eri toimipisteissä toimiville.
Työterveyshuollon palvelut perustuvat yhdessä tilaajan kanssa tunnistettuihin tarpeisiin sekä työn ja työolosuhteiden hyvään tuntemukseen. Painotus toimintatavoissa on vaikuttavuudessa ja ennaltaehkäisyssä. Sairaanhoito on työterveyshuoltopainotteista.
Palvelun tuottamiselle asetetut pakolliset vähimmäisvaatimukset on esitetty tarjouspyynnön liitteessä 01 Hankinnan vähimmäisvaatimukset.
Hankintasopimus syntyy kirjallisen hankintasopimuksen allekirjoittamisella. Sopimuskausi alkaa 1.1.2021, ja hankintasopimus on voimassa määräaikaisena 31.12.2023 saakka. Tämän jälkeen sopimus jatkuu toistaiseksi voimassa olevana molemminpuolisella kuuden (6) kuukauden irtisanomisajalla, ellei tilaaja irtisano sopimusta päättymään määräaikaisen sopimuskauden loppuun. Jos sopimus irtisanotaan, se tehdään viimeistään kuusi (6) kuukautta ennen sopimuskauden päättymistä kirjallisesti.
Palveluntuottaja vastaa siitä, että tarjottavat palvelut ovat laadultaan ajantasaisia, kilpailukykyisiä ja hyvän työterveyshuoltokäytännön mukaisia.
Hankintaan sovelletaan tilaajavastuulakia (1233/2006) ja tarjoajalta edellytetään sen ehtojen täyttämistä. Valittu palveluntuottaja toimittaa tilaajavastuulain mukaiset raportit vuosittain hankintayksikölle.
Tarjoajalla tulee olla kokemusta vastaavanlaisista tehtävistä vähintään 150 henkilöä työllistävän, vähintään kahdella (2) paikkakunnalla toimivan organisaation kanssa vuosilta 2017, 2018, 2019 tai 2020. Tarjoajan on pyydettäessä esitettävä selvitys vähintään yhdestä (1) referenssistä. Selvityksen tulee sisältää tieto kohteiden yhteystiedoista (tilaaja, tilaajan yhteyshenkilö sekä yhteyshenkilön puhelinnumero ja sähköpostiosoite).
Tarjoajan tulee antaa tarjouksensa osana hankintalain (1397/2016) 114 §:n mukainen vakuutus siitä, että tarjoaja täyttää hankintayksikön asettamat soveltuvuutta koskevat vaatimukset. Hankintayksikkö tarkastaa vakuutuksessa annettujen tietojen paikkansapitävyyden tarjouskilpailun voittajan osalta ennen hankintasopimuksen allekirjoittamista.
Hankinta toteutetaan hankintalain (1397/2016) 32 §:n mukaisella avoimella menettelyllä liitteessä E määriteltyjen sosiaali- ja terveyspalveluiden mukaisena hankintana. Ennakoitu hankinnan kokonaisarvo ylittää siihen sovellettavan sosiaali- ja terveyspalveluita koskevan kansallisen kynnysarvon. Tarjous kaikkine liitteineen on tehtävä suomen kielellä. Osa- tai vaihtoehtoisia tarjouksia ei hyväksytä. Sopimuksen jakaminen osiin haittaisi sopimuksen kohteena olevan palvelun hallintaa, toimitusvarmuutta sekä sopimuksen valvontaa.
Hankintayksikkö julkaisee hankintailmoituksen ja asettaa saataville tarjouspyynnön, joiden perusteella kaikki halukkaat toimittajat voivat tehdä tarjouksen. Tarjousvertailuun otetaan mukaan vain tarjouspyynnön mukaiset ja tarjoajalle asetetut soveltuvuusvaatimukset täyttävät tarjoukset. Tarjoukset vertaillaan ensin laadullisten kriteerien osalta ja sen jälkeen hintojen osalta. Hankintapäätös tehdään kokonaistaloudellisin edullisuusperustein tarjouspyynnössä mainittujen arviointikriteerien mukaisesti painotettuna ja pisteytettynä. Kokonaistaloudellisesti edullisimman tarjouksen arviointikriteerinä on hinta- laatusuhteeltaan parhaan tarjouksen valinta. Arviointikriteerinä tarjoushinnan lisäksi on tarjoukseen annettu palvelukuvaus.